אנדי סמברג

דייוויד אנדרו ג'יי. "אנדי" סמברג (באנגלית: David Andrew J. "Andy" Samberg; נולד ב-18 באוגוסט 1978) הוא שחקן קולנוע וטלוויזיה, קומיקאי ומוזיקאי אמריקאי-יהודי. סמברג היה אחד מחברי הצוות הקבועים בתוכנית המערכונים הפופולרית "סאטרדיי נייט לייב". זכה בשני פרסי גלובוס הזהב על תפקידו הראשי בסדרה "ברוקלין תשע-תשע". חבר בהרכב המוזיקלי-קומי לונלי איילנד. סמברג נולד גדל והתחנך בעיר ברקלי שבקליפורניה, ארצות הברית, למרג'ורי "מרגי" (לבית מארו), מורה בבית ספר יסודי וג'ו סמברג, צלם. בגיל 5 אמר להוריו שהוא רצה לשנות את שמו ל"אנדי" (Andy). אביה המאמץ של אמו אלפרד ג'יי מארו (אנ') היה מנכ"ל הקונגרס היהודי האמריקני. לסמברג שתי אחיות אשר אחת מהן, ג'ואנה, עלתה לישראל ואף נישאה לישראלי. דודנית מדרגה שלישית שלו היא הפוליטיקאית והסנאטורית, תמי בולדווין. בשנת 1996 סיים סמברג את לימודיו בתיכון ברקלי שבעיר הולדתו. החל ללמוד באוניברסיטת קליפורניה בסנטה קרוז, שם למד שנתיים. לאחר מכן, עבר לבית הספר לאמנויות על שם טיש באוניברסיטת ניו יורק, והוא בוגר שנת 2000. בין השנים 1990–2004 הקים ועיצב יחד עם שני חברי הילדות שלו, ג'ורמה טאקונה (אנ') ועקיבא שפר (אנ') את ההרכב המוזיקלי-קומי (שלימים תהפוך גם לחברה להפקת סרטים וסדרות) "לונלי איילנד", שהתחיל בהעלאת מערכונים ויראלים לרשת יוטיוב, ולאחר שצבר צפיות רבות וביקורות משבחות הופיע והפיק מספר מערכונים עבור תוכנית המערכונים הסאטירית "סאטרדיי נייט לייב" ("SNL") שח רשת הטלוויזיה NBC. בספטמבר 2005 הצטרף סמברג לצוות הקבוע של "סאטרדיי נייט לייב". במהלך שנתו הראשונה בתוכנית, הופיע סמברג בעיקר במערכוני וידאו קצרים רבים שלא שודרו בשידור חי, בהם פרודיות רבות על טרנדים ואירועים שקרו באותה עת. סמברג צבר פופולריות רבה בקרב הצופים, בעיקר בזכות וידאו קליפים בהם השתתף: ב-17 בדצמבר 2005, כיכב יחד עם כריס פרנל בווידאו קליפ "Lazy Sunday" אשר עסק בשני ראפרים שמעוניינים לראות את הסרט "סיפורי נרניה: האריה, המכשפה וארון הבגדים" (פרודיה על השירים של הביסטי בויז). הסרטון זכה במהרה לפופולריות עצומה באינטרנט וסיפק לסמברג תשומת לב תקשורתית וציבורית רבה. ב-16 בדצמבר 2006 כיכב יחד עם ג'סטין טימברלייק בווידאו קליפ "Dick in a Box" (פרודיה על שירי הרית'ם אנד בלוז המיניים של תחילת שנות התשעים). השיר זכה בהמשך להצלחה באתרי הווידאו באינטרנט וזכה בפרס אמי. ב-6 בדצמבר 2008 כיכב סמברג בווידאו קליפ לשיר "Jizz in My Pants". השיר זכה להצלחה באינטרנט עם מעל ל-100 מיליון צפיות ב-YouTube. בפברואר 2009 השתתף סמברג יחד עם הקבוצה הקומית בה הוא שותף ועם הראפר T-Pain בווידאו קליפ לשיר "I'm on a Boat". הווידאו קליפ זכה לפופולריות עם מעל ל-65 מיליון צפיות ב-YouTube. במאי 2009 השתתף סמברג יחד עם ג'סטין טימברלייק בשנית בווידאו קליפ לשיר "Motherlover". בשנת 2010 הוציאו, הוא וקבוצתו יחד עם הזמר Akon את הלהיט "I Just Had Sex" שזכה ל-300 מיליון צפיות. ב-2009 הנחה את טקס פרסי הקולנוע של MTV. ב-10 בפברואר 2009 יצא לשווקים אלבומם של סמברג וההרכב המוזיקלי-קומי בראשותו "לונלי איילנד" (האלבום נקרא "Incredibad") שכלל בין היתר להיטים שונים שלהם מ"סאטרדיי נייט לייב" כמו "Jizz in My Pants",‏ "I'm on a Boat",‏ "Like a boss" בנוסף לשירים מקוריים אחרים. האלבום הגיע למקום ה-13 במצעד ה-Billboard 200. בשנת 2007 סמברג כיכב בתור רוד קימבל בסרט הקומדיה "פעלולן לנצח". בשנת 2008 השתתף בדיבוב לאנגלית דמות בסרט האנימציה האמריקאי "קופים בחלל". בשנת 2009 שיחק בסרט הקומדיה "אחי, אני אוהב אותך" לצד ג'ייסון סיגל. בשנת 2013 לוהק סמברג לתפקיד הראשי בסדרה הקומית "ברוקלין 99", בתור ג'ייק פרלטה - בלש משטרה אינפנטילי, אך יחד זאת המצליח ביותר בפיצוח תיקים. תפקיד זה חשף אותו לקהל רחב יותר של מעריצים. סמברג אף זכה בשני פרסי גלובוס הזהב על הסדרה. בשנת 2013 נישא לזמרת והמוזיקאית האמריקאית ג'ואנה ניוסם. לזוג שתי בנות משותפות שנולדו ב-2017 וב-2023. מדיה וקבצים בנושא אנדי סמברג בוויקישיתוף אתר האינטרנט הרשמי של אנדי סמברג (באנגלית) אנדי סמברג, ברשת החברתית אקס (טוויטר) אנדי סמברג, ברשת החברתית אינסטגרם אנדי סמברג, במסד הנתונים הקולנועיים IMDb (באנגלית) אנדי סמברג, באתר "אידיבי", מאגר הידע העברי לקולנוע ישראלי ועולמי אנדי סמברג, באתר AllMovie (באנגלית) אנדי סמברג, באתר Rotten Tomatoes (באנגלית) אנדי סמברג, באתר Box Office Mojo (באנגלית) אנדי סמברג, באתר Metacritic (באנגלית) אנדי סמברג, במסד הנתונים הקולנועיים KinoPoisk (ברוסית) אנדי סמברג, באתר MusicBrainz (באנגלית) אנדי סמברג, באתר Discogs (באנגלית) אנדי סמברג, באתר Songkick (באנגלית) אנדי סמברג, באתר Genius דודי כספי, לוס אנג'לס‏, ריאיון עם אנדי סמברג, כוכב "ג'סי וסלסט לנצח", באתר וואלה, 4 באוקטובר 2012 דודי כספי, דודי כספי‏, ראיון עם אנדי סמברג, כוכב "ג'סי וסלסט לנצח", באתר וואלה, 4 באוקטובר 2012 Witkin, Rachel (25 במאי 2015). "They're Just Like Us! Senators Sound Off on Favorite TV Shows". NBC News. NBC. נבדק ב-3 באפריל 2018. {{cite web}}: (עזרה) Jorma Taccone Dishes on Directing Two Massive Super Bowl Ads | The Tonight Show, נבדק ב-2023-12-09